stanford-oval/wikipedia huggingface dataset:
אמיליאנה טוריני
ביוגרפיה

טוריני גדלה בקואופווגיר. אביה ממוצא איטלקי, ואמה ממוצא איסלנדי. אביה היה מוכר מאוד בשל מסעדה איטלקית שניהל, ואיסלנדים רבים זוכרים לראשונה את אמיליאנה כמלצרית במסעדה.
היא גדלה בעיר קטנה סמוכה לרייקיאוויק, שם הצטרפה למקהלה בגיל 7
ששם היא שרה כסופרן עד שעברה ללמוד בבית ספר לאופרה בגיל 15.
בשנת 1994, כשהייתה בגיל 17, פרצה לתודעה באיסלנד כשזכתה בתחרות שירים של בתי ספר תיכון באיסלנד בגרסת כיסוי לשיר "I Will Survive".
בשנת 2002 טוריני השתתפה בפסקול הסרט שר הטבעות: שני הצריחים, כששרה את
'שירו של גולום' ("Gollum's Song"). באותה שנה תרמה את קולה להפקה המוזיקלית
של "Thievery Corporation" באלבום "The Richest Man in Babylon". טוריני
הפיקה שיר בשיתוף פעולה עם דן קארי והשניים היו מועמדים לזכייה בשיר הדאנס הטוב ביותר בפרס גראמי בשנת 2005 עבור השיר "Slw", אותו ביצעה הזמרת קיילי מינוג.
אלבומה "Love in the Time of Science" מתאפיין בצליל אלקטרוני, בעוד שאלבומה "Fisherman's Woman"
מתאפיין בצליל הרבה יותר שקט, כשמורגשת בעיקר צליליה של גיטרה אקוסטית וכשהשימוש בסינתיסייזר הוא מינימלי.
בספקולציות של מבקרים נטען כי נטישתה של טוריני את ז'אנר האלקטרוניקה נובע מכך שטוריני רצתה להרחיק
את עצמה מההשוואות שנעשו בינה לבין ביורק, זמרת איסלנדית אחרת, אך טוריני טוענת שהתרחקותה מהז'אנר נבעה כתוצאה מאובדנו של בן זוגה בתאונה.
טוריני הצטרפה כחברה להרכב אומנים איסלנדים בשם "GusGus", ותרמה את קולה לכמה שירים בהופעה
הראשונה של ההרכב "Polydistortion" במיוחד לשיר "Why" שאותו היא אף מבצעת בהופעות החיות שלה.
בשנת 2006, טוריני הייתה מועמדת לפרסי המוזיקה האיסלנדית ברייקיאוויק ב-4 קטגוריות: אלבום הפופ של השנה,
שיר השנה (Sunny Road), זמר השנה, וקליפ השנה (קליפ ל-Sunny Road). היא זכתה בכל התארים מלבד
שיר השנה.
דיסקוגרפיה > אלבומים

1994 - Spoon
1995 - Crouçie d'où là
1996 - Merman
1999 - Love in the Time of Science
2005 - Fisherman's Woman
2008 - Me and Armini
2013 - Tookah
דיסקוגרפיה > סינגלים

1999 - "Baby Blue"
1999 - "Dead Things"
1999 - "To Be Free"
2000 - "Easy"
2000 - "Unemployed in Summertime"
2005 - "Heartstopper"
2005 - "Sunnyroad"
2009 - "Jungle Drum"
2009 - "Me and Armini"
2013 - "Speed of Dark"
דיסקוגרפיה > שיתופי פעולה

1997 - "?Is Jesus Your Pal"
1997 - "?Why"
2002 - "Heaven's Gonna Burn Your Eyes"
2002 - "Hold Your Hand"
2002 - "Until the Morning"
טוריני בהופעה בחיפה, 2005
אמיר גולה

אמיר גולה (נולד ב-31 במרץ 1969) הוא כדורגלן עבר ישראלי, ששיחק בעמדת הקשר, ומזוהה עם קבוצת הפועל ירושלים, שם היה קפטן הקבוצה לתקופה מסוימת.
קריירת מועדונים

גולה נולד וגדל בשכונת קטמון הירושלמית. בגיל 10 הצטרף לקבוצת הילדים של הפועל ירושלים. בקבוצת הילדים והנוער שיחק גולה בעמדת הקשר ההתקפי פליימייקר והחלוץ. הוא התחיל להשתלב בשנת 1989 בבוגרים, אך בתחילה לא באופן קבוע.
רק לאחר סיום שירותו בצה"ל בגיל 23, החל גולה להשתלב בסגל הבוגר, כשהקבוצה הייתה תחת מפרק זמני, ומאמן הקבוצה הבוגרת באותה התקופה שייע פייגנבוים, הסיט אותו לעמדת הקשר האחורי, שם שיחק לאחר מכן במשך רוב קריירת הבוגרים שלו. בעונת 1997/1998 הגיעה הקבוצה לגמר גביע המדינה נגד מכבי חיפה, כאשר גולה קפטן הקבוצה במעמד זה, אך הקבוצה הפסידה 0–2 וסיימה כסגנית הזוכה במפעל בלבד. בעונת 1999/2000 ירדה הקבוצה לליגה השנייה, ועונה לאחר מכן עזב גולה את הקבוצה לקבוצת הפועל נצרת עילית (כיום נקראת הפועל נוף הגליל) בהשאלה, שם אף התחיל בקריירה חדשה בחברת "רב-בריח". לאחר מכן חזר לעונה אחת בהפועל ירושלים, ולאחריה הודיע על פרישה ממשחק פעיל בגיל 33, והמשיך בקריירה בחברת המנעולים.
בהמשך, לאחר הקמתה של הפועל קטמון ירושלים בליגה ג', הצטרף גולה לקבוצה בשנת 2009, וחזר לשחק שתי עונות במדי הקבוצה החדשה בגיל 40, לאחריהן פרש סופית מכדורגל בשנת 2011, והחל לשמש בתפקידים מקצועיים שונים בקטמון, בין היתר עוזר מאמן של הקבוצה הבוגרת, מאמן בילדים ובנוער, וסקאוט.
הערות שוליים

↑  שובו של לוחם: אמיר גולה מצטרף להפועל קטמון, אתר nrg, מקומון זמן ירושלים, מוטי פרנג'י, 6 באוגוסט 2009
אנדרס גוסטב אקברג

| --- | --- |

 לידה:  16 בינואר 1767 Hedvig Eleonora parish, שוודיה 
 פטירה:  11 בפברואר 1813  (בגיל 46) Uppsala Cathedral Assembly, שוודיה 
 ענף מדעי:  כימיה
 מקום מגורים:  שוודיה
 מקום קבורה:  בית הקברות הישן של אופסלה 
 מקום לימודים:  אוניברסיטת אופסלה 
 מוסדות:  אוניברסיטת אופסלה (5 במרץ 1784) 
 תרומות עיקריות
 גילוי הטנטלום
 
אנדרס גוסטב אקברג (שוודית:  Anders Gustaf Ekeberg)‏; 16 בינואר 1767 – 11 בפברואר 1813). כימאי שוודי, מגלה הטנטלום.
קורות חייו

אנדרס גוסטב אקברג נולד בסטוקהולם ב-16 בינואר 1767.(לפי אחד המקורותנולד בקרלסקרונה (Karlskrona) שבדרום-מזרח שוודיה). אביו יוזף אריק אקברג היה בונה אניות, אמו הדויג אולריק קילברג. מגלה הארצות השוודי קרל גוסטב אקברג היה דודו.
ב-1784 החל את למודיו באוניברסיטת אופסלה. סיים דוקטורט בהצטיינות ב-1788. מ-1794 היה חבר סגל אוניברסיטת אופסלה. ובמקביל שימש מורה בקולגיום המכרות השוודי (Bergskollegium). באותה שנה מונה לדוצנט (דרגה מקבילה לפרופסור חבר בימינו) לכימיה. ב-1799 הועלה בדרגה כאשר מונה ל- experimentator של המעבדה לכימיה.
אקברג לא נישא מעולם. נפטר באופסלה ב-8 בדצמבר 1818.
פעילותו המדעית

עבודת הדוקטורט שלו עסקה בשמנים צמחיים. בהמשך, תחום המחקר העיקרי שלו היה אנליזה של מינרלים. היה המנחה בעבודת הדוקטורט של ברצליוס הנחשב לאחד מאבות הכימיה המודרנית. רוב מאמריו הופיעו בפרסומי האקדמיה המלכותית השוודית למדעים.
ב-1802 גילה את תגליתו המדעית החשובה. גילוי יסוד מתכתי חדש שהוא נתן לו את השם טנטלום.
עוד משהו

בנוסף לפעילותו המדעית עסק אקברג גם בכתיבת שירה.
פרסים ואותות הוקרה

ב-1799 נבחר לחבר האקדמיה המלכותית השוודית למדעים.
הערות שוליים

↑  הערך אקברג בלקסיקון הביוגרפי השוודי
| --- | --- |
בקרת זהויות :  GND: 101173245  ISNI: 0000 0001 1933 1342  LCCN: no2011075510  SNAC: w6r85x3t  VIAF: 27426773   WorldCat (עם VIAF): 27426773 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אלגברת קווטרניונים

במתמטיקה, אלגברת קווטרניונים היא אלגברה פשוטה שהממד שלה מעל המרכז (שהוא בהכרח שדה, נאמר F) הוא 4. סוג זה של אלגברה הוא הדוגמה מן הממד הקטן ביותר האפשרי לחוג פשוט או לחוג עם חילוק, שאינו שדה. את אלגברת הקווטרניונים הראשונה גילה המילטון ב-1843, והיא נקראת על שמו, אלגברת הקווטרניונים של המילטון.
דוגמה אחת לאלגברת קווטרניונים היא אלגברת המטריצות  \ \operatorname {M} _{2}(F). זוהי אלגברת הקווטרניונים היחידה שיש בה מחלקי אפס, וכל אלגברת קווטרניונים אחרת היא חוג עם חילוק.
הרחבת סקלרים ושדות פיצול

אם Q אלגברת קווטרניונים שמרכזה השדה F, ו-  \ F\subseteq K הרחבת שדות, אז המכפלה הטנזורית  \ Q\otimes _{F}K היא אלגברת קווטרניונים שמרכזה K. בפרט, אם המכפלה היא אלגברת המטריצות מעל K, אז K נקרא שדה פיצול של האלגברה. אלגברה פשוטה (מממד סופי) מעל שדה סגור אלגברית מוכרחה להיות אלגברת מטריצות, ולכן הסגור האלגברי של F מפצל כל אלגברת קווטרניונים מעליה.
תת-שדות

כל איבר שאינו מרכזי באלגברת קווטרניונים Q יוצר תת-אלגברה מממד 2; אם Q חוג עם חילוק, תת-אלגברה זו היא בהכרח שדה. בין תת-השדות יש לאלגברה גם תת-שדות ספרביליים מעל המרכז (זוהי מסקנה של משפט קטה (Koethe), שהוכחתו עבור קווטרניונים קלה במיוחד). כל תת-שדה המכיל את המרכז הוא בהכרח תת-אלגברה מקסימלית. בפרט, כל תת-שדה K הוא המרַכז של עצמו.
הצגה על ידי יוצרים ויחסים

אם  \ F\subset K\subset Q תת-שדה ספרבילי, אז יש אוטומורפיזם לא טריוויאלי  \ \sigma  של K מעל F. אם המאפיין של F שונה מ-2, יש ב- K איבר x המקיים  \ \sigma (x)=-x, ואז  \ 0\neq a=x^{2}\in F; אם המאפיין הוא 2, אז יש איבר המקיים  \ \sigma (x)=x+1, ואז  \ a=x^{2}-x\in F.
לפי משפט סקולם-נתר, יש איבר  \ y\in Q שהצמדה בו משרה את  \ \sigma , היינו  \ yky^{-1}=\sigma (k) לכל  \ k\in K. במאפיין שונה מ-2,  \ yx=-xy, ובמאפיין 2  \ yx=xy+y. מכיוון ש- \ 0\neq b=y^{2} מתחלף עם K ועם y,
b הוא איבר מרכזי.
פירושו של דבר שבמאפיין שאינו 2  \ Q=F[x,y\,|\,x^{2}=a,\,y^{2}=b,\,yx=-xy]; יוצרים ויחסים אלה מציגים אלגברת קווטרניונים לכל  \ 0\neq a,b\in F, ומסמנים את האלגברה בקיצור בסימון  \ (a,b)_{2,F} או
 \ \left({\frac {a,b}{F}}\right)_{2}, ולפעמים סתם  \ (a,b).
במאפיין 2,  \ Q=F[x,y\,|\,x^{2}-x=a,\,y^{2}=b,\,yx=xy+y]; גם כאן זוהי אלגברת קווטרניונים לכל  \ a,b\in F עם  \ b\neq 0; את האלגברה הזו מסמנים בסימון  \ [a,b).
| מערכות מספרים |
| --- | --- | --- |
| מספרים | המספרים הטבעיים  \mathbb {N}  (מערכת פאנו) • חוג המספרים השלמים  \mathbb {Z}  (מספרים חיוביים ושליליים, מספר שלם) • שדה המספרים הרציונליים  \mathbb {Q}  (מספר רציונלי, מספר אי-רציונלי) • שדה המספרים הממשיים  \mathbb {R}  (הישר הממשי, מספר ממשי) • שדה המספרים המרוכבים  \mathbb {C}  (המישור המרוכב, מספר מרוכב, מספר מדומה) |  |
| הרחבות של חוג המספרים השלמים | חוג השלמים של גאוס  \ \mathbb {Z} [i] • חוג השלמים האלגבריים  \ {\overline {\mathbb {Z} }} • חוג השלמים של אייזנשטיין  \ \mathbb {Z} [\omega ] |  |
| הרחבות של שדה המספרים הרציונליים | שדה מספרים • שדה המספרים הניתנים לבנייה • שדה המספרים האלגבריים  \ {\overline {\mathbb {Q} }} (מספר אלגברי, מספר טרנסצנדנטי) • שדה המספרים ה-p-אדיים  \mathbb {Q} _{p} (מספר p-אדי) • שדה ציקלוטומי |  |
| מעבר למרוכבים | אלגברת קווטרניונים (אלגברת הקווטרניונים של המילטון  \ {\mathbb {H} }) • אלגברת אוקטוניונים (אלגברת האוקטוניונים של קיילי  \ {\mathbb {O} }) • אלגברות קיילי-דיקסון |  |
אלכס פוית'רס

| --- | --- |

פוית'רס במדי קנטקי ויילדקאטס
 לידה:  6 בספטמבר 1993 (בן 31) סוואנה, ג'ורג'יה, ארצות הברית
 עמדה:  פאוור פורוורד, סנטר
 גובה:  2.03 מטרים
 מכללה:  אוניברסיטת קנטקי
 דראפט:  לא נבחר, 2016
 קבוצות כשחקן
 2016–2017 2017 2017–2018 2017 2018–2019 2018–2019 2019 2019–2020 2020–2022 2022–2023 2023–:  פורט ויין מאד אנטס פילדלפיה 76' אינדיאנה פייסרס ←פורט ויין מאד אנטס אטלנטה הוקס ←אירי בייהוקס ג'ילין נורת'איסט טייגרס גלאטסראיי זניט סנקט פטרבורג מכבי תל אביב אולימפיה מילאנו
 הישגים כשחקן
 אליפות ישראל (2023)  גביע ווינר סל (2022)  אליפות הליגה המאוחדת של VTB ‏(2022)  החמישייה השנייה של ליגת הפיתוח של ה-NBA ‏(2017)  חמישיית הרוקיז של ליגת הפיתוח (2017)
אלכס פוית'רס (באנגלית: Alex Poythress; נולד ב-6 בספטמבר 1993) הוא כדורסלן איווארי יליד-ארצות הברית המשחק בעמדות הפאוור פורוורד והסנטר באולימפיה מילאנו מליגת העל האיטלקית והיורוליג.
קריירה במכללות

פוית'רס שיחק את קריירת המכללות שלו באוניברסיטת קנטקי, אותה העדיף על הצעות מעוד מכללות רבות. ב-12 בדצמבר 2014 סיים פוית'רס את עונת 2014/15 בשל קרע ברצועה הצולבת הקדמית בברך שמאל במהלך אימון.
פוית'רס חזר לקנטאקי לעונת הסיניור שלו, האחרונה שלו במסגרת המכללות, והעמיד ממוצעים של 10.2 נקודות ו-6.0 ריבאונדים למשחק. נכון לעונת 2020/21, פוית'רס נשאר אחד מחמישה שחקנים בלבד ששיחקו ארבע עונות תחת המאמן ג'ון קליפארי בקנטקי.
קריירה מקצועית > פורט ויין מאד אנטס (2016–2017)

לאחר שלא נבחר בדראפט ה-NBA ‏2016 הצטרף פוית'רס לסגל ליגת הקיץ של אורלנדו מג'יק. ב-29 באוגוסט 2016 הוא חתם באינדיאנה פייסרס. הפייסרס חתכו את פוית'רס מסגלם ב-17 באוקטובר 2016 לאחר שהופיע בשני משחקי קדם עונה. ב-31 באוקטובר 2016, הוא נרכש על ידי פורט ויין מאד אנטס, קבוצת ליגת הפיתוח של הפייסרס.
קריירה מקצועית > פילדלפיה 76' (2017)

ב-2 באפריל 2017 חתם פוית'רס בפילדלפיה 76' על מנת לסייע לקבוצה להתאושש ממכת הפציעות שפקדה אותה. הוא ערך את הופעת הבכורה שלו בקבוצה באותו לילה, כשקלע 11 נקודות ב-24 דקות מהספסל בהפסד 113–105 לטורונטו ראפטורס. ב-11 באפריל הוא חתם על חוזה עם פילדלפיה לשארית העונה.
קריירה מקצועית > אינדיאנה פייסרס (2017–2018)

ב-22 באוגוסט 2017 חתם פוית'רס על חוזה דו כיווני באינדיאנה פייסרס. על פי תנאי החוזה הוא חילק את זמנו בין הפייסרס לקבוצת ליגת הפיתוח שלהם, פורט ויין מאד אנטס. עם זאת, ב-28 בדצמבר 2017, חוזהו של פוית'רס הומר לחוזה מלא ורגיל לעונה על אף ששיחק ב-11 משחקים בלבד עם הפייסרס עד לשלב זה. ב-6 ביולי 2018, הפייסרס ויתרו עליו.
קריירה מקצועית > אטלנטה הוקס (2018–2019)

ב-20 באוגוסט 2018 חתם פוית'רס על חוזה דו כיווני עם אטלנטה הוקס. פוית'רס שיחק ב-21 משחקים עבור ההוקס (ואף פתח פעם אחת בחמישייה), עם ממוצעים של 5.1 נקודות ו-3.6 ריבאונדים למשחק. הוא גם העמיד ממוצעים של 23.7 נקודות, 9.7 ריבאונדים, 2.7 אסיסטים, 1.1 חטיפות ו-1.2 חסימות ב-18 משחקי ליגת הפיתוח עבור אירי בייהוקס.
קריירה מקצועית > ג'ילין נורת'איסט טייגרס (2019)

ב-12 באוגוסט 2019 חתם פוית'רס בג'ילין נורת'איסט טטיגרס מליגת ה-CBA הסינית.
קריירה מקצועית > גלאטסראיי (2019–2020)

ב-2 בדצמבר 2019 הוא חתם בגלאטסראיי מליגת העל הטורקית. פוית'רס העמיד בקבוצה ממוצעים של 12.9 נקודות ו-5.4 ריבאונדים למשחק.
קריירה מקצועית > זניט (2020–2022)

ב-7 ביולי 2020, חתם פוית'רס בזניט סנקט פטרבורג מהליגה המאוחדת של VTB והיורוליג. ב-16 ביוני 2021 חידש פוית'רס את חוזהו במועדון הרוסי.
קריירה מקצועית > מכבי תל אביב (2022–2023)

ב-21 ביוני 2022 חתם פוית'רס לשנתיים במכבי תל אביב מליגת העל הישראלית והיורוליג, וזכה איתה באליפות המדינה בעונת 2022/2023.
קריירה מקצועית > אולימפיה מילאנו (2023–הווה)

ב-28 ביולי 2023 חתם פוית'רס באולימפיה מילאנו מליגת העל האיטלקית בכדורסל והיורוליג.
הערות שוליים

↑  "Kentucky forward Alex Poythress tears ACL, out for season". SI.com. 12 בדצמבר 2014. נבדק ב-19 באוקטובר 2015. {{cite web}}:  (עזרה)
↑  Calipari, John (12 בדצמבר 2014). "Heartbroken for Alex". CoachCal.com. אורכב מ-המקור ב-23 בספטמבר 2015. נבדק ב-19 באוקטובר 2015. {{cite web}}:  (עזרה)
↑  Story, Mark (19 באוקטובר 2015). "Mark Story: If you are old school, you should root hard for Alex Poythress this winter". Kentucky.com. נבדק ב-19 באוקטובר 2015. {{cite web}}:  (עזרה)
↑  "Atlanta Hawks Sign Daniel Hamilton and Alex Poythress". Atlanta Hawks.
↑  "Pacers Sign Alex Poythress and Julyan Stone". NBA.com. 29 באוגוסט 2016. נבדק ב-29 באוגוסט 2016. {{cite web}}:  (עזרה)
↑  "Pacers Waive Alex Poythress and Nick Zeisloft". NBA.com. 17 באוקטובר 2016. נבדק ב-17 באוקטובר 2016. {{cite web}}:  (עזרה)
↑  Needham, Vinessa (31 באוקטובר 2016). "Mad Ants Finalize Training Camp Roster Following 2016 Draft". NBA.com. אורכב מ-המקור ב-7 בנובמבר 2016. נבדק ב-1 בנובמבר 2016. {{cite web}}:  (עזרה)
↑  "Raptors register ninth straight home win over 76ers, 113–105". ESPN.com. 2 באפריל 2017. נבדק ב-2 באפריל 2017. {{cite web}}:  (עזרה)
↑  "Sixers Sign Poythress". NBA.com. 11 באפריל 2017. נבדק ב-11 באפריל 2017. {{cite web}}:  (עזרה)
↑  "Pacers Sign Alex Poythress". Indiana Pacers. 22 באוגוסט 2017. נבדק ב-22 באוגוסט 2017. {{cite news}}:  (עזרה)
↑  "Pacers Sign Alex Poythress". NBA.com. 28 בדצמבר 2017. נבדק ב-28 בדצמבר 2017. {{cite news}}:  (עזרה)
↑  "Pacers Waive Alex Poythress". hoopsrumors.com. 6 ביולי 2018. נבדק ב-9 ביולי 2018. {{cite web}}:  (עזרה)
↑  "Atlanta Hawks Sign Daniel Hamilton and Alex Poythress". NBA.com. נבדק ב-21 באוגוסט 2018. {{cite web}}:  (עזרה)
↑  "Alex Poythress Stats". Basketball-Reference.com. נבדק ב-24 ביוני 2019. {{cite web}}:  (עזרה)
↑  "Alex Poythress G-LeagueStats". Basketball-Reference.com. נבדק ב-24 ביוני 2019. {{cite web}}:  (עזרה)
↑  Ennio, Terrasi Borghesan (12 באוגוסט 2019). "Jilin inks Alex Poythress". Sportando. נבדק ב-12 באוגוסט 2019. {{cite news}}:  (עזרה)
↑  "Galatasaray signs Alex Poythress, parts ways with Ben Moore". Sportando (באנגלית). 2 בדצמבר 2019. נבדק ב-3 בדצמבר 2019. {{cite news}}:  (עזרה)
↑  Varney, Dennis (26 במרץ 2020). "Catch up with 36 ex-Cats playing pro basketball in leagues outside the NBA". Lexington Herald-Leader. נבדק ב-16 במאי 2020. {{cite news}}:  (עזרה)
↑  "Zenit tabs Alex Poythress, ex Galatasaray" (באנגלית). Eurobasket.com. 7 ביולי 2020. נבדק ב-7 ביולי 2020. {{cite web}}:  (עזרה)
↑  "Alex Poythress re-signs with Zenit". Sportando. 16 ביוני 2021. נבדק ב-18 ביוני 2021. {{cite news}}:  (עזרה)
↑  אור שקדי‏, אלכס פויתרס חתם לשנתיים במכבי תל אביב, באתר וואלה, 21 ביוני 2022
↑  רשמי: אלכס פוית'רס חתם באולימפיה מילאנו, באתר ערוץ הספורט, 28 ביולי 2023
אמיליאנו סאלה

אמיליאנו ראול טפרל סאלה (בספרדית: Emiliano Raúl Taffarel Sala‏; 31 באוקטובר 1990 – 21 בינואר 2019) היה כדורגלן ארגנטינאי ששיחק בעמדת החלוץ.
קריירה

סאלה נולד בעיירה קולולו (Cululú) בפרובינציית סנטה פה בארגנטינה, למרסדס והורסיו, אח לדריו ולרומינה. אביו עבד כנהג משאית. מאוחר יותר עברה המשפחה לפרוגרסו. סאלה עבר בגיל 15 לקבוצת הנוער של מועדון בורדו מליגת העל הצרפתית. לאחר שלא מצא את מקומו בקבוצת הצמרת הצרפתית, עבר מספר עונות בהשאלה עד שנמכר בשנת 2015 לנאנט. בעונתו הראשונה בליגה הצרפתית במדי נאנט הצטיין החלוץ הארגנטינאי וכבש 12 שערי ליגה ב-19 משחקים בלבד, גם בעונתו האחרונה בנאנט כבש 12 שערים ב-19 משחקים בלבד. יכולותיו הגבוהות הביאו למכירתו בינואר 2019 לקבוצת קארדיף סיטי מהפרמייר ליג תמורת שיא מועדון של 18 מיליון ליש"ט.
היעלמותו ומותו

לאחר החתימה על חוזה לשלוש עונות וחצי במדי קבוצת קארדיף סיטי, היה סאלה אמור להגיע לקארדיף במטוס פרטי חד-מנועי מסוג "פייפר מליבו" (Piper PA-46), אך נעלם ב-21 בינואר 2019 יחד עם הטייס שהיה עמו במטוס. החשש היה שהמטוס התרסק בדרכו מצרפת לאנגליה וששניהם נהרגו. לאחר שלושה ימים הוכרז כי החיפושים אחרי השניים נפסקו, וכי הסיכוי למצוא אותם בחיים אפסי.
בהקלטה שפורסמה ב-23 בינואר 2019 על ידי עיתון הספורט הארגנטינאי "אולה" (Olé) (אנ'), מדבר סאלה כשהוא על המטוס באמצעות הודעת שמע בוואטסאפ במשך 53 שניות:
"שלום אחים, אני גמור. הייתי פה בנאנט ועשיתי כל מיני דברים. אני עכשיו על מטוס שנראה שעומד להתפרק. אני אגיע לקארדיף מחר בבוקר, ואתחיל להתאמן עם החברים שלי. אם אחרי שעה וחצי לא תשמעו ממני חדשות, אני לא יודע אם ישלחו מישהו לחפש אותי, אבל אתם יודעים... אבא, אני ממש מפחד".
ב-30 בינואר 2019 נמצאו כמה משרידי המטוס. ב-3 בפברואר 2019 נמצא המטוס מרוסק באיי התעלה. ב-4 בפברואר 2019 נמצאה גופה בין שרידי המטוס.
ב-8 בפברואר אישרו חוקרי המשטרה כי הגופה שנמצאה שייכת לסאלה, וכי הוא נהרג מיד בהתרסקות המטוס. נכון ל-18 בפברואר 2019, גופתו של הטייס לא נמצאה.
הלווייתו של סאלה נערכה בעיר נעוריו פרוגרסו ב-16 בפברואר 2019.
תגובות

לאחר היעלמותו ביצעו שחקנים ומחנות אוהדים ממספר קבוצות מחוות לזכרו.
לאחר שהוכרז על מותו בצורה רשמית, מועדונים ומספר רב של שחקנים ושחקני עבר פרסמו הודעות אבל ברשתות החברתיות. קבוצת הכדורגל של נאנט אף שינתה את תמונת הפרופיל שלה בטוויטר לתמונתו של סאלה.
ב-10 בפברואר 2019, במשחק שהיה משחקה הראשון של נאנט לאחר שהוכרז רשמית על מותו של סאלה, כל הכרטיסים לאוהדים להתמודדות הזאת נמכרו בתשעה יורו, כמספר חולצתו של סאלה, ובמועדון הבטיחו כי אף שחקן לא ילבש יותר את המספר הזה. במהלך הטקס השחקנים לבשו חולצות שחורות עם שמו של סאלה בגבם, וקיימו דקה של מחיאות כפיים. בדקה התשיעית הקהל הקדיש לחלוץ המנוח שיר.
ב-12 בפברואר 2019, בתחילת המשחק בין מנצ'סטר יונייטד לפריז סן-ז'רמן שפתח את משחקי שמינית גמר ליגת האלופות, הקדיש הקהל דקת דומיה ומחיאות כפיים לזכרו.
הערות שוליים

1 2  ליאור ברטל, ‏"לא נשארו עקבות", באתר דבר העובדים בארץ ישראל, 23 בינואר 2019
1 2  דני מולכו, "מרגיש שהמטוס עומד להתפוצץ": הכדורגלן הנעדר התריע על הסכנה, באתר חדשות 13 (לשעבר ערוץ עשר), 23 בינואר 2019
↑  חוקרי מוות אישרו כי גופתו של השחקן אמיליאנו סאלה נמצאה בהריסות המטוס, באתר מעריב אונליין, 8 בפברואר 2019
↑  אמיליאנו סאלה: "כשאני רוצה משהו שהייתי מכניס".Bories, Flavien (5 March 2017). "Emiliano Sala: Quand je Veux Quelque Chose je Me Bats". sofoot.com (in French). Retrieved 22 January 2019.
↑  עצוב: החיפושים אחר אמיליאנו סאלה הופסקו, באתר ערוץ הספורט, 24 בינואר 2019
↑  Emiliano Sala's audio message from plane, www.skysports.com, ‏23 בינואר 2019
↑  נמצאו שתי כריות מושבים מהמטוס של סאלה, באתר ynet, 30 בינואר 2019
↑  סוף טראגי: המטוס המרוסק של סאלה נמצא, באתר ערוץ הספורט, 3 בפברואר 2019
↑  נמצאה גופה בין שרידי המטוס של סאלה, באתר ynet, 4 בפברואר 2019
↑  המשטרה אישרה: הגופה שנמצאה היא של סאלה, באתר ערוץ הספורט, 8 בפברואר 2019
↑  אלפים הגיעו להלוויה של אמיליאנו סאלה: "כל העיירה עדיין בהלם", באתר וואלה, 16 בפברואר 2019
↑  "אני על המטוס, נראה שהוא עומד להתפרק", באתר ערוץ הספורט, 23 בינואר 2019
↑  לא שוכחת את סאלה: צפו בערב המרגש של נאנט, באתר ערוץ הספורט, 31 בינואר 2019
↑  ניפגש בקאמפ נואו: 0:2 לסביליה על ברצלונה, באתר ‏מאקו‏, 24 בינואר 2019
↑  "אין מילים": עולם הכדורגל נפרד מסאלה, באתר ערוץ הספורט, 8 בפברואר 2019
↑  צפו בטקס המרגש של נאנט לזכר סאלה, באתר ערוץ הספורט, 10 בפברואר 2019
↑  דקת דומייה לזכרו של סאלה, באתר ערוץ הספורט, ‏12 בפברואר 2019
| --- | --- |
בקרת זהויות :  PLWABN: 9812450857905606  GND: 1177399733  SUDOC: 271442115  VIAF: 6904154983555567860004   WorldCat (עם VIAF): 6904154983555567860004 
שרידי המטוס שנמצאו
אנדרואיד-x86

אנדרואיד x86 (גרסה 4.0) במחשב נייד מסוג EeePC 701 4G
Android-X86 הוא פרויקט קוד פתוח המהווה היסב לא רשמי של מערכת הפעלה אנדרואיד שפותחה על ידי Open Handset Alliance כדי לפעול במכשירים המופעלים על ידי מעבדי x86, במקום שבבי ARM מבוססי RISC.
המפתחים Chih-Wei Huang ו-Yi Sun הקימו את הפרויקט בשנת 2009. הפרויקט החל כסדרה של תיקונים לקוד המקור של אנדרואיד כדי לאפשר לאנדרואיד לפעול על נטבוקים שונים, טאבלטים ומחשבים ניידים במיוחד (UMPC). הואנג הוא מנהל הפרויקט הנוכחי.
סקירה כללית

מערכת ההפעלה מבוססת על פרויקט הקוד הפתוח של אנדרואיד (AOSP) עם כמה שינויים ושיפורים. חלק מהרכיבים פותחו על ידי הפרויקט ומאפשרים לו לפעול על מחשבים אישיים. לדוגמה, חלק מרכיבי הבסיס מוחלפים כדי להתאים יותר לפלטפורמה, כגון הקרנל. מערכת ההפעלה מאפשרת האצת חומרה אם מזוהה רכיב גרפי נתמך, דוגמת רכיבי Radeon ו-NVIDIA.
| גִרְסָה | גרסת אנדרואיד | תאריך הוצאה | סטָטוּס פיתוח |
| --- | --- | --- | --- |
| 0.9 | 1.5 (קאפקייק) | 2009-07-29 | הופסק |
| 1.6 | 1.6 (סופגנייה) | 2009-11-20 | הופסק |
| 2.2 | 2.1 (אקלר) | 2010-06-30 | הופסק |
| 3.2 | 3.0 (חלת דבש) | 28-08-2011 | הופסק |
| 4.0 | 4.0.4 (קסטה) | 2013-06-23 | הופסק |
| 4.2 | 4.2 (Jellybean) | 2012-12-25 | הופסק |
| 4.3 | 4.3 (Jellybean) | 25-07-2013 | הופסק |
| 4.4 | 4.4.2 (KitKat) | 2014-08-08 | הופסק |
| 6.0 | 6.0.1 (מרשמלו) | 2016-09-13 | הופסק |
| 7.1 | 7.1.2 (נוגט) | 2018-02-06 | הופסק |
| 8.1 | 8.1.0 (אוראו) | 2019-01-15 | הופסק |
| 9.0 | 9.0.0 (פאי) | 2020-02-27 | הופסק |
| 10.0 | 10.0 (Q) |  ? | קוד מקור |
| 11.0 | 11.0 (R) |  ? | קוד מקור |
נכון לאוגוסט 2022 קיימות גרסות קוד מקור רק של גרסות 10.0 ו-11.0.
סקירה כללית > פרויקט סלדון

פרויקט קשור, Celadon (לשעבר Android-IA),הופק על ידי אינטל שיפעל על מכשירי UEFI חדשים יותר. הפרויקט מציין כי כוונתו היא להניע תמיכה וחדשנות באנדרואיד בארכיטקטורת אינטל בנוסף לספק מקום לשיתוף פעולה. הוא השתמש מחדש במודול הגרפיקה מ-Android-x86 כדי לתמוך בחומרת Intel HD Graphics.
סקירה כללית > RemixOS

Jide Technologies שיתפה פעולה עם Chih-Wei Huang, המפתח הראשי של Android-x86, כדי ליצור את Remix OS, מערכת הפעלה בקוד סגור המבוססת על Android-x86 ומיועדת לשימוש במחשבים רגילים. הבטא הראשונה של מערכת ההפעלה Remix הופיעה ב-1 במרץ 2016. פיתוח הפרויקט הופסק ב-17 ביולי 2017.
סקירה כללית > Android TV x86

בסוף 2020, משתמש באתר XDA(אנ') יצר את Android TV x86 כדי לספק אנדרואיד TV למחשבים אישיים.
הערות שוליים

↑  DistroWatch Weekly, Issue 767, 11 June 2018
↑  Android-x86 4.0 review - Not impressed
↑  Android-x86 4.4 review – first Release Candidate | LinuxBSDos.com
↑  Android-x86 Just Might Make a Good Linux Desktop Alternative | Reviews | LinuxInsider
↑  DistroWatch Weekly, Issue 630, 5 October 2015
↑  DistroWatch Weekly, Issue 682, 10 October 2016
↑  "Android-x86 Google Group". android-x86@googlegroups. נבדק ב-30 ביוני 2021. {{cite web}}:  (עזרה)
↑  "SwiftShader repo at Android-x86". android-x86 gitweb. אורכב מ-המקור ב-9 ביולי 2021. נבדק ב-30 ביוני 2021. {{cite web}}:  (עזרה)
↑  "Get Source | Android-x86".
1 2  "Home". Android Open Source Platform for Intel Architectures. נבדק ב-2020-09-15.
↑  "[ANNOUNCEMENT] Release of Remix OS for PC Be... Remix OS". Forum.xda-developers.com. 2016-03-01. נבדק ב-2017-05-02.
↑  Jide Tech (2017-07-17). "An update from Jide Team". Kickstarter.com. נבדק ב-2020-07-12.
↑  "Android TV x86 lets you repurpose your old PC into a media streamer". XDA Developers. 2020-11-14. נבדק ב-2020-11-16.
אנדרס דה אורדאנטה

| --- | --- |

אנדרס דה אורדאנטה, מגלה נתיב הגליאון של מנילה, כאח במסדר האוגוסטינים
 לידה:  30 בנובמבר 1498 אורדיסיאה, חבל הבסקים, ספרד
 פטירה:  3 ביוני 1568 (בגיל 69) מקסיקו סיטי, ספרד החדשה
 לאום:  בסקי
 תקופת הפעילות:  ? – 3 ביוני 1568 
 מספר מסעות:  2
 גילויים בולטים:  נתיב הגליאון של מנילה
 אזורים שחקר:  איי מאלוקו הפיליפינים
 חתימה:   
 
אנדרס דה אורדאנטה (בספרדית: Andrés de Urdaneta; ׁ‏30 בנובמבר 1498 – 3 ביוני 1568) היה נווט, מגלה ארצות ואח במסדר האוגוסטינים. כנווט היה דה אורדאנטה לשני שהקיף את כדור הארץ ב-1536, לאחר המשלחת שהובילו פרדיננד מגלן וחואן סבסטיאן אלקנו ב-1521. דה אורדאנטה גילה והתווה את הנתיב הימי ממערב למזרח האוקיינוס השקט, ממנילה שבפיליפינים אל אקפולקו שבמלכות המשנה של ספרד החדשה, בו השתמשו ספינות הגליאון של מנילה במשך כ-250 שנה, אשר כונה גם "נתיב אורדאנטה". בשל יחסו האוהד כלפי ילידי איי הפיליפינים נחשב דה אורדאנטה כ"מגינם של האינדיאנים" והוא שימש גם כאיש הכמורה הבכיר הראשון של האי סבו.
שנים ראשונות

דה אורדאנטה נולד בעיירה אורדיסיה (Ordizia) שבחבל הבסקים, ספרד להורים בני המעמד הבינוני. אביו שימש כראש העיר של אורדיסיה ולמשפחתה של אמו היו קשרים בתעשיית עיבוד המתכות המקומית. אין פרטים רבים לגבי החינוך שקיבל, אם כי ניתן להניח על סמך פעולותיו העתידיות שהצטיין בכתיבה ובמתמטיקה. כאשר הפליג דה אורדאנטה לראשונה בגיל 17 נחשב לבעל כתב יד משובח, כושר אבחנה וזיכרון מעולים, שבאו לידי ביטוי במהלך מסעותיו.